**Atbildes uz jautājumiem par sarunu procedūras Nr. AST2018/24 "330 kV gaisvadu elektropārvades līnijas LNr. 501 "Rīgas TEC-2 – Rīgas TEC-1" pārbūve par kabeļu elektropārvades līniju posmā no balsta Nr. 48 līdz balstam Nr. 50"**

**1. Jautājums:** Iepirkuma procedūras "330 kV gaisvadu eleklropārvades līnijas LNr.501 Rīgas TEC-2 Rīgas TEC-2 " pārbūve par kabeļu elektropārvades līniju posmā no balsta Nr.48 līdz balstam Nr.50" (ID Nr. AST2018/24) nolikuma Tehniskajā specifikācijā nav sniegta informācija par līnijas īsslēguma strāvām.

Atbilstoša tehniskā piedāvājuma sagatavošanai, lūdzam, izsniegt līnijas īsslēguma strāvu lielumus.

**Atbilde:** LNr. 501 maksimālas īsslēguma strāvās posmā balsts 48. – balsts 50.:

- trīsfāžu īsslēgumu strāva I (3) = 16,9 kA,

- vienfāzes īsslēgumu strāva I (1) = 15,1 kA,

- divfāžu īsslēgumu strāva uz zemi Ifāzes(1.1) = 16,5 kA, 3Io(1.1) = 13,7 kA,

- triecienstrāva i tr. = 42 kA.

- Maksimālais īsslēgumu atslēgšanas laiks 0,6 sekundes

**2. Jautājums:** Vai ir iespējams neuzstādīt projektā paredzēto jauno balstu, bet izmantot esošo balstu Nr.49, papildus uzstādot metālkonstrukciju gala uzmavu un pārsprieguma novadītāju montāžai?

**Atbilde:** Nē, jo šādu risinājumu nebūs iespējams saskaņot ar zemesgabalā ar kadastra Nr. 01001222002 izstrādāto būvprojektu ''Tirdzniecības ēkas jaunbūve''.

**3. Jautājums:** Vai ir iespējams nomanīt projektā paredzētos balstus uz jauniem rūpnieciski ražotiem balstiem, kas ir izgatavoti pēc GOSTa, tos papildinot ar metālkonstrukciju priekš gala uzmavu un pārsprieguma novadītāju montāžas (tips: 1U330-1/5 vai 1U330-1/10)?

**Atbilde:** Būvprojektam ''330kV GVL posma pārbūve uz kabeļa līniju S. Eizenšteina ielā 81 , Rīgā'' ir veikta būvprojekta ekspertīze, t. sk. arī balstiem, kas ir iekļauti būvprojektā. Jūsu piedāvātajiem balstiem projekta ietvaros nav veikta ekspertīze, tāpēc nav iespējams nomainīt balstus uz Jūsu piedāvātiem.

**4. Jautājums:** Vai ir iespējams izmantot 330kV kabeļu cauruli ar diametru d=200mm, nevis d=250mm?

**Atbilde:** Būvprojektā ''330kV GVL posma pārbūve uz kabeļa līniju S. Eizenšteina ielā 81 , Rīgā'' galveno materiālu specifikācijā ir piezīme, ka caurules kabeļa aizsardzībai D250mm precizēt pēc kabeļa izvēles. 330 kV kabeļa aizsardzības caurule jāizvēlas, ņemot vērā kabeļa tehniskos parametrus un kabeļa ražotāja rekomendācijas.

**5. Jautājums:** Vai ir iespējams samazināt 330kV kabeļu guldīšanas dziļumu līdz 1,20m-1,80m?

**Atbilde:** Projektējamo dziļumu 330kV kabelim nav iespējams samazināt līdz 1,20m -1,80m, jo guldīšanas dziļums ir norādīts saskaņotajā būvprojektā ''330kV GVL posma pārbūve uz kabeļa līniju S. Eizenšteina ielā 81, Rīgā''.

**6. Jautājums:** Projektējamo 330 kV kabeli nepieciešams ieguldīt "trīsstūri". Vai ir iespējams ieguldīt kabeļus "plaknē"?

**Atbilde:** Kabeļu guldīšana tranšejā ir noteikta saskaņotajā būvprojektā ''330kV GVL posma pārbūve uz kabeļa līniju S. Eizenšteina ielā 81, Rīgā''.